text: Rekord: Stemmeprocent på 40,4 til menighedsrådsvalget i Ølgod
  09 november 2016 kl. 11.56
  Fire ud af 10 stemte ved menighedsrådsvalget tirsdag i Ølgod. Det er rekorden i TV SYDs område, hvor der var kampvalg i seks sogne.
  Først ved middagstid forelå stemmeprocenten for alle seks sogne . Ølgod er lokal topscorer og når også  højt på listen over flest deltagere på landsplan.
  I Ribe Stift stemte 26,3 procent i Ribe Domsogn og 11,1 procent i Varde Sogn, mens Vamdrup blev topscorer i Haderslev stift med en stemmeprocent på 25 og Svenstrup Sogn på Als havde deltagelse af 20,3 procent, mens Aabenraa Sogn lokkede 16,68 procent til stemmeurnerne.
  
  